
	1.
	Noteikumu konsolidētā versija
10.2. ģimenes ārsta izsniegtu izziņu par personas veselības stāvokli, kurā norādīts(-i) funkcionālo traucējumu veids(-i) un akūtas infekcijas (piemēram, plaušu tuberkuloze aktīvajā stadijā, akūtas infekcijas slimības) pazīmes (ja tādas ir), kas var ietekmēt sociālo pakalpojumu sniegšanas kārtību. Izziņā papildus norāda rekomendācijas aprūpei un profilaksei, ja persona vēlas saņemt aprūpi mājās (tai skaitā drošības pogas pakalpojumu), pakalpojumu grupu mājā (dzīvoklī), pusceļa mājā, dienas aprūpes centrā, specializētās darbnīcas pakalpojumu, īslaicīgās sociālās aprūpes un sociālās rehabilitācijas pakalpojumu, atelpas brīža pakalpojumu, pansijas vai ilgstošas sociālās aprūpes un sociālās rehabilitācijas pakalpojumu institūcijā;
	Priekšlikums
Veselības ministrija konceptuāli neiebilst pret noteikumu projektu un tā tālāku virzību, kā arī atzinīgi novērtē pasākumus psihiatra un sociālo pakalpojumu pieejamības uzlabošanā.

Vienlaikus aicinām Labklājības ministriju iespējami pārskatīt un mazināt dažādu izrakstu un atzinumu pieprasījumu no ārstniecības personām, tajā skaitā ģimenes ārstiem un speciālistiem, sociālo pakalpojumu un dažāda atbalsta sniegšanai, tādējādi veicinot veselības aprūpes pakalpojumu pieejamību un mazinot birokrātisko slogu gan ārstniecības personām, gan arī personām, kuras vēlas un kam nepieciešams saņemt sociālos pakalpojumus.
 
Vēršam uzmanību, ka dažādu izrakstu un atzinumu sagatavošana ir nemedicīniska rakstura administratīvais slogs ārstiem, kas negatīvi ietekmē veselības aprūpes pakalpojuma nodrošināšanu citiem pacientiem ar ārstniecību saistītos jautājumos. 
Tādējādi aicinām lietderīgi un efektīvi izmantot pieejamos resursus, tajā skaitā mazinot ārstu izrakstus kā nosacījumu sociālā atbalsta saņemšanai.

